**Пя́чкавічы** (трансліт.: *Piačkavičy*, руск.: Пячковичи) — вёска ў Мсціслаўскім раёне Магілёўскай вобласці. Уваходзіць у склад Ходасаўскага сельсавета. На рацэ Лучкі (прыток р.Чорная Натапа). За 27 км на паўднёвы захад ад Мсціслава, 78 км ад Магілёва, 7 км ад чыгуначнай станцыі Ходасы на лініі Орша-Сураж.

Рэльеф раўнінны, на паўднёвым захадзе мяжуе лесам. На паўночнай ускраіне - сажалка. Транспартныя сувязі па мясцовай дарозе праз в. Усполле і далей па шашы Мсціслаў-Магілёў.

Гісторыя
--------

У 1523 г. сяло, уласнасць праваслаўнай царквы. У 1664 г. аддадзена Мсціслаўскаму кляштару. Згадваецца ў 1758 годзе як вёска Пяцкевічы ў Мсціслаўскім ваяводстве ВКЛ, шляхецкая ўласнасць. У 1834 г. — 84 жыхары, у Доўгавіцкай воласці Чэрыкаўскага павета Магілёўскай губерні. У 1858 г. былі піцейны дом і заезны двор. Памешчыца Канопка ў 1868 г. мела тут 125 дзесяцін зямлі. У 1878 г. адкрыта школа. У 1883 г. — 18 двароў, 50 жыхароў. Акрамя земляробства частка насельніцтва займалася бандарным промыслам. У 1897 г. — 30 двароў, 139 жыхароў. У 1909 г. — 156 двароў, 119 жыхароў, побач аколіца — 26 двароў, 198 жыхароў.

Савецкая ўлада ўстаноўлена ў студзені 1918 г. была адкрыта працоўная школа 1-й ступені, у якой у 1925 г. было 66 вучняў. З 20 жніўня 1924 г. па 20 лютага 1938 г. — цэнтр сельсавета. У 1926 г. — 66 двароў, 416 жыхароў. У жніўні 1929 г. арганізаваны калгас «Чырвоны факел», які ў 1932 г. аб'ядноўваў 75 гаспадарак, меў 569 га ворыва, абслугоўваўся Ходасаўскай МТС імя Тэльмана. З 1938 г. пачаў дзейнічаць Дом культуры. У 1940 г. — 75 двароў, 322 жыхары.

У Вялікаю айчынную вайну з 14 ліпеня 1941 г. да 29 верасня 1943 г. вёска была акупавана нямецка-фашысцкімі захопнікамі, якія ў верасні 1943 г. спалілі 68 двароў, загубілі 2 жыхароў.

Пасля вайны адбудавана. У 1976 г. да Пячкавіч далучана вёска Грозы. У 1990г. у складзе калгаса «XXVI-ы з'езд КПСС».

Станам на 2016 год у складзе Мсціслаўскага «Райаграпрамтэхзабеспячэння».

Галерэя
-------

* ПячкавічыПячкавічы
* Закінуты будынак у ПячкавічахЗакінуты будынак у Пячкавічах
* На прыродзе ў ПячкавічахНа прыродзе ў Пячкавічах
* Луг каля вёскі ПячкавічыЛуг каля вёскі Пячкавічы
* Калектыў "Надзея" ў вёсцыКалектыў "Надзея" ў вёсцы
* Магіла "Дзядзі Вані", камандзіра партызанскага атрада.Магіла "Дзядзі Вані", камандзіра партызанскага атрада.

Насельніцтва
------------

* 2012 год — 59 жыхароў
* 2013 год — 50 жыхароў
* 2014 год — 48 жыхароў
* 2015 год — 46 жыхароў
* 2016 год — 40 жыхароў

Помнік загінуўлым ў Вялікую Айчынную вайну

Вядомыя асобы
-------------

* Дзмітрый Міхайлавіч Бонахаў, беларускі дзяржаўны і гаспадарчы дзеяч
* Р. Я. Каралёў (нар. 1912) — адзін з кіраўнікоў партызанскага руху на Віцебшчыне
* Іван Аляксеевіч Крэтрукаў — камандзір партызанскага атрада «Бясстрашны», загінуў у 1941 годзе, магіла знаходзіцца ў Пячкавічах, у 1958 годзе на магіле пастаўлены помнік.

Зноскі
------

1. ↑  Назвы населеных пунктаў Рэспублікі Беларусь: Магілёўская вобласць: нарматыўны даведнік / І. А. Гапоненка і інш.; пад рэд. В. П. Лемцюговай. — Мн.: Тэхналогія, 2007. — 406 с. — ISBN 978-985-458-159-0. (DJVU)
2. ↑  НГАБ, ф. 1731, воп. 1, спр. 35, с. 342.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Пячкавічы

| ⛭**Ходасаўскі сельсавет** |
| --- |
| Цэнтр | Ходасы |
| Аграгарадкі | Забалацце |
| Вёскі | Бескаўка ·  Бязводзічы ·  Бялынец ·  Васількова ·  Ваўкаўцы ·  Кісялёўка ·  Краснае ·  Лыкінка ·  Міхайлава ·  Пабеда ·  Прыбярэжжа ·  Пятрыгі ·  Пячкавіцкі ільнозавод ·  Пячкавічы ·  Ракітанка ·  Старынка ·  Сычоўка ·  Усполле ·  Чорная Сасна ·  Шэйкі ·  Юшкавічы ·  Ясьманава |